JASIF : ราวเหมือนถูกบีบ
26 มีนาคม 2566

JASIF : ราวเหมือนถูกบีบ
เมื่อวันที่ 22 มี.ค.2566 หนังสือพิมพ์ฐานเศรษฐกิจรายงานข่าวว่า TTTBB ซึ่งเป็นผู้เช่าสายเคเบิลใยแก้วนำแสง (OFC) เพียงรายเดียวของ JASIF เรียกร้องขอเลื่อนการชำระเงินออกไปจากปัญหาเรื่องสภาพคล่องของบริษัทฯ นอกจากนี้ TTTBB ยังเสนอให้กองทรัสต์ร่วมแก้ปัญหาเรื่องสภาพคล่องตามการแข่งขันที่รุนแรงในตลาด fixed broadband และความสามารถในการชำระเงินของ TTTBB
สถานการณ์ที่เป็นไปได้
เห็นได้ชัดว่าสถานการณ์ทางการเงินของ TTTBB เลวร้ายกว่าที่เราคาดไว้ซึ่งอาจบ่งชี้ว่าเจ้าหนี้หลักของ TTTBB อย่าง BBL อาจไม่ให้ความช่วยเหลือทางการเงินอีก หากดีลซื้อกิจการของ ADVANC ยืดเยื้อออกไป JAS และ TTTBB จะมีปัญหาเรื่องสภาพคล่องมากขึ้นและอาจจำเป็นต้องเจรจาปรับโครงสร้างค่าเช่า
เรามองว่าสถานการณ์ที่ไม่เอื้อประโยชน์เช่นนี้อาจส่งผลให้เกิด 3 สถานการณ์ที่เป็นไปได้
สถานการณ์แรกคือ TTTBB อาจเรียกร้องขอเลื่อนการชำระเงินไปอีกระยะ เช่น 3-6 เดือน และ TTTBB อาจชำระเงินเป็นระบบผ่อนชำระแทน
สถานการณ์ที่ 2 คือ TTTBB อาจเสนอขอให้ปรับโครงสร้างค่าเช่าและเงื่อนไขชำระเงินอิงตามที่ ADVANC เคยเสนอ
สถานการณ์สุดท้ายคือ TTTBB อาจเรียกร้องขอให้สิ้นสุดสัญญารับประกันรายได้
มุมมอง KS
ลดคำแนะนำเป็น “ขาย" ปัจจัยฉุดคาดจะมาจาก
1) การเลื่อนชำระเงินออกไปเป็นเวลานาน
2) เงื่อนไขที่ไม่เอื้อประโยชน์จากการปรับโครงสร้างค่าเช่าที่อาจเกิดขึ้น
3) ความล้มเหลวในการซื้อกิจการ TTTBB และ JASIF ของ ADVANC จาก JAS
เราคงมูลค่ายุติธรรมในกรณีที่ดีที่สุดไว้ที่ 9.7 บาท บนสมมติฐานสัญญาเช่าปัจจุบันและจะมีการต่อสัญญาเช่าใหม่หลังสัญญาสิ้นสุดระยะเวลาลงในเดือน ม.ค.2575 ขณะที่มูลค่ายุติธรรมในสถานการณ์เลวร้ายที่สุดของเราอยู่ที่ 4.3 บาท บนสมมติฐานที่ไม่มีการรับประกันรายได้และไม่มีมูลค่าสุดท้าย
Upside risks คาดมาจาก
1) เลื่อนการชำระเงินแค่หลักวันเท่านั้น
2) การอัดฉีดทรัพย์สินจาก ADVANC
3) การต่อสัญญาเช่าใหม่หลังปี 2574 จาก JAS หรือจาก ADVANC หลังปี 2580\
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #JASIF